Μεσπιλέα η γερμανική

Παρά το βοτανικό της γερμανικό όνομα είναι αυτοφυής στη Μικρά Ασία και αναφέρεται στην αρχαιοελληνική γραμματεία ως μέσπιλονΑντώνιος Γιάνναρης, Επίτομον ελληνικόν λεξικόν, τόμ. δεύτερος σ. 1367 εκδ. Ανέστη Κωνσταντινίδη 1891 από όπου πέρασε και στη λατινική γλώσσα ως mespilium. Αναφέρονται και διάφορες άλλες ποικιλίες με την ονομασία αμαμηλίς, αλλά και επιμηλίς. Στα κυπριακά λέγεται πολεμιδιά και τα φρούτα πολεμίδια, μάλλον παραφθορά του επιμηλίς.

Έχει στρόγγυλους καρπούς σε καφέ χροιά με πλατιά σέπαλα στον μίσχο και όχι ωοειδείς και κίτρινους καρπούς, όπως τα μούσμουλα. Οι σύγχρονες ποικιλίες είναι ιαπωνικές και γλυκύτερες κατά την ωρίμανση από τη γνωστή μεσπιλιά. Είναι φρούτο που γλυκαίνει και γίνεται φαγώσιμο μόνον αν πιάσουν οι παγωνιές ή αν αποθηκευτεί μέσα στα άχυρα.Δημήτριος Γκολίτσης, Ηδύγαιον σ.29, Εκδ. Αποστόλου Δούκη, Καστοριά 1988. Μορφολογικά ομοιάζει με την μουσμουλιά (Eriobotrya japonica), η οποία όμως ανήκει σε διαφορετικό γένος, το γένος Εριοβοτρύα. Αυτός είναι και ο λόγος για τον οποίο χρησιμοποιείται μερικές φορές το όνομα "μακεδονική μουσμουλιά".

 Παραπομπές 

 Εξωτερικοί σύνδεσμοι 


Κατηγορία:Αμυγδαλοειδή
Κατηγορία:Δέντρα
Κατηγορία:Χλωρίδα της Δυτικής Ασίας
Κατηγορία:Φρούτα
Κατηγορία:Μεσογειακή χλωρίδα
Κατηγορία:Οπωροφόρα δέντρα
Κατηγορία:Εδώδιμα φρούτα